
     HOTĂRÂRE
cu privire la „Alegerea viceprimarului comunei 23 August”
Consiliul Local al Comunei 23 August, întrunit în şedinţa extraordinară de lucru convocată de îndată, din data de 13.11.2024, orele 1600, la sediul Căminului cultural din localitatea 23 August,

Având în vedere:

· iniţiativa primarului comunei 23 August, exprimată în referatul de aprobare înregistrat cu nr. 18365 din data de 12.11.2024;

· raportul secretarului general al comunei înregistrat cu nr. 18381/12.11.2024;

· dispoziţiile art. 152, alin. (2) şi alin. (3)  din Codul administrativ aprobat prin O.U.G. nr. 57/03.07.2019, cu modificările şi completările ulterioare;
· Sentinţa civilă nr. 3713 pronunţată de către Judecătoria Mangalia în data de 15.10.2024 în dosarul civil nr. 5963/254/2024, privind validarea mandatelor de consilieri locali;
· Încheirea nr. 3982 de către Judecătoria Mangalia în data de 30.10.2024 în dosarul civil nr. 6393/254/2024, privind validarea mandatelor de consilieri locali supleanți ai comunei 23 August, în persoana domnilor,  Raita Nicolae, Raita Georgiana și Butoi Ionel Flavius;
Văzând Ordinul Prefectului judeţului Constanţa nr. 767 din data de 05 noiembrie a.c. privind constatarea îndeplinirii condiţiilor legale de constituire a Consiliului local al comunei 23 August;

Ţinând cont de rezultatul votului secret al majorităţii absolute a consilierilor locali în funcţie, materializat printr-un proces-verbal;
În temeiul drepturilor conferite prin art. 129, alin. (2), lit. a), alin. (3), lit. b), respectiv art. 139, alin. (1) şi art. 196, alin. (1), lit. a) din Codul administrativ adoptat prin O.U.G. nr. 57/03.07.2019, cu modificările şi completările ulterioare adoptă prezenta:

HOTĂRĂRE:

Art. 1 Se alege ca viceprimar al comunei 23 August, domnul consilier Truşcă Dănuţ din partea Partidului Naţional Liberal.

Art. 2 (1) Viceprimarul comunei este subordonat primarului şi, în situaţiile prevăzute de lege, înlocuitorul de drept al acestuia, situaţie în care va exercita, în numele primarului, atribuţiile ce îi revin acestuia.

(2) Atribuţiile viceprimarului vor fi stabilite de către Primar, prin dispoziţie.
Art. 3 Pe durata exercitarii mandatului, viceprimarul îşi păstrează statutul de consilier local, fără a beneficia de indemnizaţia aferentă acestui statut.

Art. 4 Prezentul act administrativ poate fi atacat la Tribunalul Constanţa potrivit prevederilor Legii nr. 554/2004 a contenciosului administrativ, cu modificările şi completările ulterioare, după efectuarea procedurilor prealabile.

Art. 5 Prezenta hotărâre intră în vigoare şi se comunică potrivit prevederilor art. 197, alin. (1), art. 198, alin. (1) şi ale art. 243, alin. (1), lit. (e) din Codul administrativ:
· Primarului Comunei 23 August;
· Viceprimarului ales;
· Instituţiei Prefectului judeţului Constanţa, în vederea exercitării controlului cu privire la legalitate.
(2) Aducerea la cunoştinţa publică se realizează prin afişare la sediul autorităţii administraţiei publice locale.

     
Hotărârea  s-a  adoptat  cu  un  număr  de 13  voturi “pentru”,  2 vot “împotrivă”,      la  şedinţă  fiind  prezenţi  un  număr  de  15  consilieri   din  cei  15  aleşi.

      COMUNA 23 AUGUST                                                  PREŞEDINTE DE ŞEDINŢĂ,

         CONSILIER

                                 BUTOI IONEL FLAVIUS
  CONTRASEMNEAZĂ PENTRU LEGALITATE,

 SECRETAR GENERAL 

